**Bestyrelsesmøde d. 06.02.2023 kl. 17.00**

**Dagsorden**

**Deltagere: Kenneth Henriksen, Kent Andersen, Stig Søndergaard, Viviane Petersen, Lars Kleist, Jens Sørensen, Lars Wandahl, Kristian Skov Larsen, Knud Erik Petersen.**

**Afbud:**

**Referent: Kristian Skov Larsen**

* **Velkommen KEP**
* **Status Konkurs, herunder ref. Fra møde med H. Schimming KEP-KH-LK**

*Vi drøftede hele situationen omkring konkursen i Møn Golf Resort, og det stormvejr som denne har startet omkring klubben. Vi vender alles synspunkter, og er enige om, at dette skal følges tæt. Vi er alle enige om, at det er vigtigt at vi fastholder aftalen om at betale vores udgifter til MGC bagudrettet, og det er den bedste sikkerhed vi kan give vores medlemmer.*

*Vi skal derudover fortsætte, med at holde vores medlemmer informerede omkring hvad der sker – det skal vi blive ved med. Samtidig skal vi sørge for at holde tungen lige i munden, og HUSKE AT DET ER Møn Golf Center VI HAR EN LEJEKONTRAKT MED. Vi skal ligeledes være sikre på, hvem det er vi laver vores aftaler med fremadrettet.*

*Udover dette drøfter vi hvad konsekvensen for klubben er, herunder plan B for fremtiden, som er udenfor referat.*

* **Udvalg Løbende dialog med H. Schimming KEP-KH-LK**

*Vi er enige om at KEP, KH og LK er det udvalg som taler med Møn Golf Center.*

* **Alternativ plan i skuffen??**

*Drøftet under hovedpunktet herover.*

* **Økonomi KSL**

*Der har været en del ballade omkring skiftet af bogholder – det har før været en opgave som MGC har taget sig af som en del af kontrakten, men den aftale er udløbet, hvorfor vi har lavet en aftale med en ny bogholder. Skiftet har været kompliceret grundet rod med NEM-ID mv., og derfor er kontingentopkrævningerne blevet forsinket.*

*Derudover har januar været travl (det er den altid), da der skal laves gaveregistrering til SKAT samt søges diverse tilskud hos Vordingborg Kommune med tilhørende regnskaber/opgørelser.*

* **Gaver?**
  + **Starte tidligere med at annoncerer til medlemmerne om at komme**

**til lommerne. Evt. lave en Roll up, som skal stå i cafeen.**

**Annoncering via facebook, tydeliggøre hvor meget det betyder**

**for klubben. Hvem?**

*Vi er enige om at der skal gøres en indsats tidligere på sæsonen, så det ikke bliver en hasteopgave i december. Kenneth laver en gimmick med et rør med bolde, og så laver vi en løbende konkurrence hvor man kan smide en bold i med sit navn på – og så trækkes der lod om en driver eller lignende i januar 2024..*

*Derudover laves der et par opslag på Facebook allerede nu.*

* + **Sponsorer**

*Møns Bank, Kommunen m.fl. har allerede lavet sponsorater til diverse turneringer, men der kommer flere ting som vi skal have sponsorer til.*

* + **Flag/hul sponsorater**

*Vi skal selv sælge hulsponsorater. Vi taler om at det skal koste 5.000 kr. om året, med en engangs-omkostning til at få lavet flag og skilte.*

*Sponsorer skal synliggøres, der skal laves en sponsordag, og så skal de have 10 greenfeebilletter (ligesom de historisk har fået).*

*KH og KEP tager bolden på at lave et udkast til fordele som sponsor og laver lidt lobbyarbejde.*

* **Ekstra ordinær generalforsamling d. 18.03.2023 kl. 10.00 KEP**

*KEP har været i dialog med Henrik Holmer om dette og har fået input – disse kommer med i indkaldelsen.*

*Primær ændring handler om at regnskabsåret ændres til at følge kalenderåret, og så er der nogle andre små rettelser.*

*Afholdes i golfcentret og klubben sørger for kaffe – i invitationen skriver vi at frivillige gerne må medbringe kage hvis de vil.*

* **Greenfee frie datoer Udvalg? Alle**

*Vi har 10 datoer som skal bruges. Vi har planlagt 6 og skal have afsat de sidste 4. Alle lægger hovederne i blød, og KEP kontakter bl.a. Mandeklubben vedr. om de kan bruge den til en venskabsmatch eller ligendene.*

* **Bag skabe – ændring af låse system m.m. hvem har bolden Alle**

*Vi skal have et udvalg til at stå for skabene. KEP skriver på golfbox og efterspørger nogle frivillige. Fremadrettet er det i øvrigt folks eget ansvar at der er lås på deres skab.*

* **ECCO Tour KEP**

*KEP har modtaget kontraktudkast som er givet videre til Hotel Præstekilde som skal godkende.*

* **Tirsdags golf/begyndere Stig/Viviane**

*Møde i udvalget afholdt i sidste uge. Der er lavet et lille setup for nybegyndere, inden de tager golfkørekort – det bliver en billig pris fra start, i håb om at netværk osv. vil starte på kørekortet.*

*Når de melder sig ind, kan de låne et golfsæt i 1 år.*

*LK har søgt midler til golfsæt og markedsføring hos DIF mv..*

*Der skal også laves roll up og banner, med info om hvem der skal kontaktes hvis man er ny og vil spille golf.*

* **Bane udvalg Lars**

*Intet nyt. Greenkeeper efterspørger et møde med baneudvalget – Lars tager fat på Lasse og de aftaler møde med greenkeeper.*

* **Eventuelt KEP**

*-*

**NÆSTE MØDE ER D. 13. marts KL. 18.00 I CENTERET.**

**Knud Erik**